CELEX: 32021R1446
Language: fi
Date: 2021-09-03 00:00:00
Title: Komission täytäntöönpanoasetus (EU) 2021/1446, annettu 3 päivänä syyskuuta 2021, täytäntöönpanoasetusten (EU) N:o 540/2011 ja (EU) N:o 563/2014 oikaisemisesta siltä osin kuin on kyse perusaineen kitosaanihydrokloridi CAS-numerosta (ETA:n kannalta merkityksellinen teksti)

6.9.2021   
               
               
                  FI
               
               
                  Euroopan unionin virallinen lehti
               
               
                  L 313/9
               
            
         KOMISSION TÄYTÄNTÖÖNPANOASETUS (EU) 2021/1446,
         annettu 3 päivänä syyskuuta 2021,
         täytäntöönpanoasetusten (EU) N:o 540/2011 ja (EU) N:o 563/2014 oikaisemisesta siltä osin kuin on kyse perusaineen kitosaanihydrokloridi CAS-numerosta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan ja 78 artiklan 2 kohdan kanssa,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksella (EU) N:o 563/2014 (2) hyväksyttiin perusaine kitosaanihydrokloridi ja sisällytettiin se komission täytäntöönpanoasetuksen (EU) N:o 540/2011 (3) liitteeseen.
                  
               
                     (2)
                  
                  
                     Täytäntöönpanoasetuksen (EU) N:o 563/2014 voimaantulon jälkeen huomattiin virhe, joka koskee perusaineesta kitosaanihydrokloridi täytäntöönpanoasetuksen (EU) N:o 563/2014 liitteissä käytettyä CAS-numeroa (Chemical Abstracts Number of the American Chemical Society).
                  
               
                     (3)
                  
                  
                     CAS-numero on kemiallisen aineen yksilöllinen tunniste, jota käytetään myös, kun on kyse kasvinsuojeluaineisiin sisältyvän tehoaineen tunnistamisesta. Sitä käytetään viitetietona kemikaalien kaupassa ja sääntelytoimissa maailmanlaajuisesti, eikä se rajoitu koskemaan torjunta-aineita.
                  
               
                     (4)
                  
                  
                     Nimeä ja tunnistenumeroa koskevassa sarakkeessa mainitaan ”kitosaanihydrokloridi CAS-nro: 9012-76-4”. CAS-numero 9012-76-4 on kuitenkin annettu kitosaani-nimiselle aineelle, kun taas kitosaanihydrokloridin CAS-numero on 70694-72-3. Koska aineen yksilöinnistä voi aiheutua sekaannusta kemikaalien hallinnoinnissa ja kaupassa, on tarpeen oikaista täytäntöönpanoasetuksessa (EU) N:o 563/2014 ja niin ikään täytäntöönpanoasetuksessa (EU) N:o 540/2011 mainittu CAS-numero.
                  
               
                     (5)
                  
                  
                     Selvyyden vuoksi on aiheellista korvata täytäntöönpanoasetuksen (EU) N:o 563/2014 liite I ja täytäntöönpanoasetuksen (EU) N:o 540/2011 liitteessä olevassa C osassa oleva asiaa koskeva kohta.
                  
               
                     (6)
                  
                  
                     Selkeyden ja oikeusvarmuuden varmistamiseksi talouden toimijoiden ja toimeenpanoviranomaisten kannalta tämän asetuksen olisi tultava voimaan kiireellisesti.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) N:o 563/2014 oikaiseminen
            Oikaistaan täytäntöönpanoasetuksen (EU) N:o 563/2014 liite I tämän asetuksen liitteen I mukaisesti.
         
         
            2 artikla
            Täytäntöönpanoasetuksen (EU) N:o 540/2011 oikaiseminen
            Oikaistaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
         
         
            3 artikla
            
               
                  Voimaantulo
               
            
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) N:o 563/2014, annettu 23 päivänä toukokuuta 2014, perusaineen kitosaanihydrokloridi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (EUVL L 156, 24.5.2014, s. 5).
         
            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
      
      
         
            LIITE I
            Korvataan täytäntöönpanoasetuksen (EU) N:o 563/2014 liite I seuraavasti:
            
               
                           ”Nimi, tunnistenumero
                        
                        
                           IUPAC-nimi
                        
                        
                           Puhtaus  (1)
                           
                        
                        
                           Hyväksymispäivä
                        
                        
                           Erityiset säännökset
                        
                     
                           Kitosaanihydrokloridi
                           CAS-nro: 70694-72-3
                        
                        
                           Ei sovelleta
                        
                        
                           Euroopan farmakopea
                           Raskasmetalleja enintään: 40 ppm
                        
                        
                           1. heinäkuuta 2014
                        
                        
                           Kitosaanihydrokloridin on täytettävä Euroopan parlamentin ja neuvoston asetuksessa (EY) N:o 1069/2009  (2) ja komission asetuksessa (EU) N:o 142/2011  (3) säädetyt vaatimukset.
                           Kitosaanihydrokloridia voidaan käyttää sitä koskevan tarkastelukertomuksen (SANCO/12388/2013), jonka elintarvikeketjua ja eläinten terveyttä käsittelevä pysyvä komitea sai valmiiksi 20. maaliskuuta 2014, päätelmiin ja erityisesti sen lisäyksiin I ja II sisältyvien erityisten edellytysten mukaisesti.”
                        
                     
            
               (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.
            
               (2)  EUVL L 300, 14.11.2009, s. 1.
            
               (3)  EUVL L 54, 26.2.2011, s. 1.
         
      
      
         
            LIITE II
            Korvataan täytäntöönpanoasetuksen (EU) N:o 540/2011 liitteessä olevassa C osassa oleva kitosaanihydrokloridia koskeva 2 kohta seuraavasti:
            
               
                           Nro
                        
                        
                           Nimi, tunnistenumero
                        
                        
                           IUPAC-nimi
                        
                        
                           Puhtaus  (1)
                           
                        
                        
                           Hyväksymispäivä
                        
                        
                           Erityiset säännökset
                        
                     
                           ”2
                        
                        
                           Kitosaanihydrokloridi
                           CAS-nro: 70694-72-3
                        
                        
                           Ei sovelleta
                        
                        
                           Euroopan farmakopea
                           Raskasmetalleja enintään: 40 ppm
                        
                        
                           1. heinäkuuta 2014
                        
                        
                           Kitosaanihydrokloridin on täytettävä asetuksessa (EY) N:o 1069/2009 ja asetuksessa (EU) N:o 142/2011 säädetyt vaatimukset.
                           Kitosaanihydrokloridia voidaan käyttää sitä koskevan tarkastelukertomuksen (SANCO/12388/2013), jonka elintarvikeketjua ja eläinten terveyttä käsittelevä pysyvä komitea sai valmiiksi 20. maaliskuuta 2014, päätelmiin ja erityisesti sen lisäyksiin I ja II sisältyvien erityisten edellytysten mukaisesti.”
                        
                     
            
               (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.